**Ministru kabineta noteikumu projekta „Noteikumi par ziņojuma veidlapu par pārkāpumiem noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā”” sākotnējas ietekmes novērtējums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par ziņojuma veidlapu par pārkāpumiem noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā”” (turpmāk – Noteikumu projekts) izstrādāts, lai paredzētu ziņojuma veidlapas par pārkāpumiem noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) jomā paraugu un atvieglotu fiziskās un juridiskām personām ziņošanu par pārkāpumiem šajā jomā. Noteikumu projekts stājas spēkā nākamajā dienā pēc tā publicēšanas.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pamatojoties uz Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – Likums) 83.panta ceturtajā daļāparedzēto deleģējumu Ministru kabinetam apstiprināt ziņojuma veidlapas paraugu un noteikt tajā norādāmo informāciju, lai atvieglotu ziņošanu par Likuma pārkāpumiem NILLTPFN jomā, nodrošinot Ministru kabinetam dotā uzdevuma (2019-UZD-1153) izpildi - līdz 2019.gada 1.novembrim sagatavot un noteiktā kārtībā iesniegt Ministru kabinetā Likuma 83. panta ceturtajā daļā minēto tiesību akta projektu (2019.gada 10.septembra Ministru prezidenta rezolūcija). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | 2019.gada 29.jūnijā stājās spēkā grozījumi Likumā, kas cita starpā paredzēja Likumu papildināt ar 83.pantu par ziņošanu par Likuma pārkāpumiem (arī iespējamiem) uzraudzības un kontroles institūcijai un aizliegumu radīt nelabvēlīgas sekas. Šī panta ceturtā daļa nosaka - lai atvieglotu ziņošanu par šā likuma pārkāpumiem, Ministru kabinets apstiprina ziņojuma veidlapas paraugu un nosaka tajā norādāmo informāciju.Atbilstoši Likuma 83.pantam, tas attiecas uz tādu personu, kura ziņo par Likuma pārkāpumu (arī iespējamu) uzraudzības un kontroles institūcijai un nav uzskatāma par trauksmes cēlēju [Trauksmes celšanas likuma](https://likumi.lv/ta/id/302465-trauksmes-celsanas-likums) izpratnē. Likums nosaka, ka ikviena persona (fiziska vai juridiska) var ziņot uzraudzības un kontroles institūcijai (valsts institūcija vai profesionāla organizācija, kas minēta Likuma 45.pantā un veic Likuma prasību izpildes uzraudzības un kontroles pasākumus - Finanšu un kapitāla tirgus komisija, Latvijas Zvērinātu advokātu padome, Latvijas Zvērinātu notāru padome, Latvijas Zvērinātu revidentu asociācija, Latvijas Banka, Izložu un azartspēļu uzraudzības inspekcija, Nacionālā kultūras mantojuma pārvalde, Valsts ieņēmumu dienests un Patērētāju tiesību aizsardzības centrs). Uzraudzības un kontroles institūcija izveido un uztur efektīvu un uzticamu ziņošanas sistēmu, kas ietver vismaz šādus elementus:1) kārtību, kādā tiek saņemti ziņojumi par Likuma pārkāpumiem un kādā veicama ziņojumu apstrāde;2) tādas fiziskās personas identitātes aizsardzību, kura ziņo par šā likuma pārkāpumu vai kura, iespējams, ir atbildīga par pārkāpumu.Fiziskās personas identitātes aizsardzībai, uzraudzības un kontroles institūcijas nodrošina vismaz šādus personas datu aizsardzības pasākumus:1) saņemot ziņojumu par pārkāpumiem NILLTPFN jomā, iesniedzēja personas dati tiek pseidonimizēti;2) ziņotāja personas datiem, ziņojumam un tam pievienotajiem rakstveida vai lietiskajiem pierādījumiem, kā arī ziņojuma izskatīšanas materiāliem ir ierobežotas pieejamības informācijas statuss;3) ikvienai personai (institūcijai), kas saņēmusi ziņojumu par pārkāpumiem NILLTPFN jomā vai veic jebkādas darbības ar to, ir pienākums nodrošināt ziņotāja personas datu pienācīgu aizsardzību. Ziņotāja personas datus var nodot tikai personām (institūcijām), kurām tie nepieciešami ziņojuma vai uz tā pamata ierosinātas pārkāpuma lietas izskatīšanai vai ziņotāja vai viņa radinieku aizsardzībai (piemēram, Finanšu izlūkošanas dienestam);4) nodrošina tādas informācijas neizpaušanu, kas atklāj tās fiziskās vai juridiskās personas identitāti, par kuru tiek ziņots. Minēto informāciju var sniegt tikai personai vai institūcijai, kurai tā nepieciešama ziņojuma vai uz tā pamata ierosinātas pārkāpuma lietas izskatīšanai vai ziņotāja vai viņa radinieku aizsardzībai (piemēram, Finanšu izlūkošanas dienestam).Atbilstoši Likuma 82.panta otrajai daļai, ja likuma subjekts ir pārkāpis normatīvos aktus NILLTPFN jomā un ja uzraudzības un kontroles institūcijas rīcībā ir informācija, kas rada aizdomas par likuma subjekta tiešu vai netiešu iesaisti noziedzīgi iegūtu līdzekļu legalizācijā vai terorisma un proliferācijas finansēšanā, uzraudzības un kontroles institūcija ir tiesīga ierosināt lietu ne vēlāk kā 10 gadu laikā no pārkāpuma izdarīšanas dienas, bet, ja pārkāpums ir ilgstošs, — no pārkāpuma izbeigšanas dienas. Savukārt atbilstoši šī panta ceturtajai daļai lēmumu par šā Likuma [78. pantā](https://likumi.lv/ta/id/178987#p78) noteikto sankciju piemērošanu uzraudzības un kontroles institūcija var pieņemt divu gadu laikā no lietas ierosināšanas dienas.Ņemot vērā iepriekš minēto, personas dati uzraudzības un kontroles institūcijā glabājami ne ilgāk kā 12 gadus, jo šajā termiņā ziņojumā sniegtās ziņas būtu izmantojamas pārkāpuma lietas izskatīšanā un sankciju piemērošanā. Uzraudzības un kontroles institūcija, saņemot ziņojumu par Likuma pārkāpumu, izvērtē to pēc būtības un pārkāpuma konstatēšanas gadījumā piemēro atbildību saskaņā ar normatīvajiem aktiem. Ja ziņojuma izskatīšanas laikā uzraudzības un kontroles institūcijai rodas aizdomas par pārkāpumu, kura izskatīšana nav šīs institūcijas kompetencē, ziņojumu pārsūta tālākai izskatīšanai pēc piekritības.Izvērtējot ziņojumu, uzraudzības un kontroles institūcija konstatē vai ziņojums atzīstams par ziņojumu par pārkāpumiem NILLTPFN jomā. Ziņojums atzīstams par ziņojumu par pārkāpumiem NILLTPFN jomā gadījumos, kad tas pirmšķietami satur ziņas par iespējamiem pārkāpumiem šajā jomā. Uzraudzības un kontroles institūcija sniedz atbildi uz ziņojumu tikai lai informētu par tā atzīšanu/neatzīšanu par ziņojumu par pārkāpumiem NILLTPFN jomā, nevis par iespējamā pārkāpuma lietā pieņemtajiem lēmumiem, ņemot vērā termiņus, kas noteikti Likuma 82.pantā. Atbildi uz ziņojumu pēc būtības sniedz gadījumos, kad atbildes nepieciešamība izriet no ziņojuma. Ja ziņojuma saturs neprasa atbildi pēc būtības, uzraudzības un kontroles institūcija to pieņem zināšanai un izmanto savā darbā atbilstoši ziņojuma saturam. Ja uzraudzības un kontroles institūcija, izskatot ziņojumu, konstatē, ka tas nav atzīstams par ziņojumu par pārkāpumiem NILLTPFN jomā, jo pirmšķietami nesatur ziņas, kas saistītas ar iespējamiem pārkāpumiem, ja ziņotājs to vēlas, ziņojums var tikt atzīts par tādu iesniegumu uzraudzības un kontroles institūcijai, kas izskatāms vispārējā kārtībā, atbilstoši Iesniegumu likumam. Šādā gadījumā ziņotājam tiek sniegta atbilde pēc būtības, ja šāda nepieciešamība izriet no ziņojuma satura (tajā ietverti lūgumi u.tml.). Gadījumos, kad ziņojumu izskata vispārējā kārtībā kā privātpersonas iesniegumu atbilstoši Iesniegumu likumam, uz to neattiecina Likuma 83.panta piektajā daļā paredzētās garantijas, jo atbilstoši Iesniegumu likuma 2.panta otrajai daļai, Iesniegumu likums neattiecas uz iesniegumiem, kuriem saskaņā ar likumu (šajā gadījumā Likuma 83.pantu) noteikta cita izskatīšanas kārtība. Lai novērstu gadījumus, kad personas, kuras ir ziņojušas par aizdomām par pārkāpumiem NILLTPFN jomā, tiktu pakļautas draudiem vai kaitnieciskām darbībām, kā arī, lai NILLTPFN sistēma darbotos efektīvi, Likums aizliedz sodīt personu vai citādi tieši vai netieši radīt tai nelabvēlīgas sekas sakarā ar to, ka šī persona ir ziņojusi par Likuma pārkāpumu uzraudzības un kontroles institūcijai. Nepieciešams novērst situācijas, kad draudi vai kaitējums varētu tikt vērsts pret personu, kura sniegusi ziņas par iespējamo noziedzīgi iegūtu līdzekļu legalizāciju vai terorisma vai proliferācijas finansēšanu, tādēļ Likums paredz šādām personām aizsardzību, jo īpaši, attiecībā uz to tiesībām uz savu personas datu aizsardzību un to tiesībām uz efektīvu tiesisko aizsardzību. Papildus tam Likuma 5.2 panta pirmā daļa nosaka, ka fizisko personu datu apstrāde šā likuma mērķa sasniegšanai likumā noteiktajā apjomā tiek veikta sabiedrības interesēs. Savukārt šī panta otrā daļa nosaka, ka Likuma subjekti, uzraudzības un kontroles institūcijas, Finanšu izlūkošanas dienests, Latvijas Republikas Uzņēmumu reģistrs un Likuma [41.](https://likumi.lv/ta/id/178987#p41) pantā minēto reģistru pārziņi datu subjektam nesniedz informāciju par šā likuma ietvaros veikto datu apstrādi NILLTPFN jomā, izņemot publiski pieejamos datus.Lai nodrošinātu Likuma 83.panta ceturtajā daļā paredzētā deleģējuma izpildi, Noteikumu projekts nosaka veidlapas par pārkāpumiem NILLTPFN jomā paraugu un tajā norādāmo informāciju, kas iesniedzama uzraudzības un kontroles institūcijai. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, kas ziņo par iespējamiem pārkāpumiem NILLTPFN jomā, valsts institūcijas un profesionālās organizācijas, kas veic Likuma prasību izpildes uzraudzības un kontroles pasākumus un izskata ziņojumus par pārkāpumiem NILLTPFN jomā (uzraudzības un kontroles institūcijas, kas minētas Likuma 45.pantā).  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada ietekmi uz tautsaimniecību un administratīvo slogu, jo neietekmē uzraudzības un kontroles institūciju pienākumu attiecībā uz iesniegumu/ziņojumu izskatīšanu, bet gan paredz ziņojuma veidlapas paraugu.  |
| 3. | Administratīvo izmaksu monetārs novērtējums | Nav attiecināms.  |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav attiecināms.  |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo sadaļu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana un līdzdalība Noteikumu projekta izstrādē tika nodrošināta publicējot uzziņu par Noteikumu projektu Finanšu ministrijas tīmekļa vietnē https://www.fm.gov.lv/lv sadaļā „Sabiedrības līdzdalība” 2019.gada 16.septembrī.Projekta izstrādē virzītie priekšlikumi apspriesti ar Likuma 45.pantā minētajām uzraudzības un kontroles institūcijām par informāciju, kuru nepieciešams iekļaut ziņojumā par pārkāpumiem NILLTPFN jomā. |
| 2. | Sabiedrības līdzdalība projekta izstrādē | Projekta izstrādē virzītie priekšlikumi apspriesti un saskaņoti ar uzraudzības un kontroles institūcijām. |
| 3. | Sabiedrības līdzdalības rezultāti | Projekta izstrādē virzītie priekšlikumi apspriesti un saskaņoti ar uzraudzības un kontroles institūcijām. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts institūcija vai profesionāla organizācija, kas veic Likuma prasību izpildes uzraudzības un kontroles pasākumus (uzraudzības un kontroles institūcijas) - Finanšu un kapitāla tirgus komisija, Latvijas Zvērinātu advokātu padome, Latvijas Zvērinātu notāru padome, Latvijas Zvērinātu revidentu asociācija, Latvijas Banka, Izložu un azartspēļu uzraudzības inspekcija, Nacionālā kultūras mantojuma pārvalde, Valsts ieņēmumu dienests un Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Projekta izpilde neietekmē pārvaldes funkcijas. Projekts tiks realizēts esošo resursu ietvaros. |
| 3. | Cita informācija | Nav. |

Finanšu ministrs J.Reirs

Ziediņš, 67095600

Kristaps.Ziedins@fm.gov.lv